Het is momenteel wo 16 jan, 2019 20:30
massey.jpg (3.66 MiB) 3576 keer bekeken
mf_7726_1.jpg (2.22 MiB) 3576 keer bekeken
Combi Rolly Toys.jpg (106.52 KiB) 3578 keer bekeken Celebs met ’n kop vir besigheid | SARIE
FOTO Clinton Lubbe 24 Mei 2016
Celebs met ’n kop vir besigheid	deur Fanie Cronjé
Het jy al ooit gewens jy het ekstra geld? Daardie rande wat jy by jou salaris kan voeg wat jou lewe gaan verander? As jy een van dié sakevroue is, dan neem jy jou geld en begin ’n besigheid wat vir jou nóg meer geld maak. Cindy Nell het haar Mej. SA-kroon ingeruil vir ’n plek in die kollig as TV-aanbieder. Intussen het sy haar hoed as sakevrou opgesit met haar besigheid, Cosmetix, wat Caribbean Tan-selfverbruiningsprodukte en Catrice- en Essence-produkte versprei.
“Dit was ’n natuurlike oorgang om van model en skoonheidskoningin betrokke te raak in die skoonheidsbedryf – in my geval is dit skoonheidsprodukte,” vertel Cindy aan Fanie Cronjé. “Almal in die lewe kry geleenthede. Die verskil tussen iemand wat suksesvol is en iemand wat dalk minder suksesvol is, is of jy bereid is om risiko’s te loop en of jy bereid is om ekstra moeite in te sit om daai geleentheid te laat werk.
– Cindy Nell
• Hou by dit wat jou passie is en waarvoor jy lief is – as jy dít doen, sal dit nooit soos werk voel nie.
• As jy voel daar is ’n gaping in die mark, kan jy dit netsowel self vul.
FOTO Facebook Catrice SA
Oorsee maak akteurs dikwels baie geld, maar in die plaaslike bedryf is dit nie altyd so nie. Karen Wessels wat nou in Fluiters op kykNET te sien is, het besluit genoeg is genoeg. Akteur-wees betaal nie genoeg nie en sy is nou besig met haar meestersgraad in rekeningkunde.
“Ek wou meer hê as net die akteurswêreld en ek moet ook voorsiening maak vir my oudag. Ek moes ŉ back-up plan hê,” sê Karen.
Kyk net hier na die internasionale bekendes wat die geld verder laat inrol met hul sakevernuf. Gwyneth Paltrow se leefstyl-blog en e-winkel, Goop, is ’n sukses. Dit het sewe jaar gelede begin as ’n nuusbrief waarin Gwyneth vir haar intekenaars leefstyl-idees gegee het. Vandag teken meer as ŉ miljoen mense op haar nuusbrief in.
Haar blog het gou gegroei tot ŉ aanlyn winkel en het verder ontwikkel tot opskietwinkels oraloor Amerika wat klere, skoene en leefstylprodukte verkoop. Sedert Januarie verkoop sy ook Goop-skoonheidsprodukte.
Mary-Kate en Ashley Olsen het as kinderakteurs baie aandag getrek. Hulle is veral bekend vir hul rolle in die sitkom Full House. Vandag het hulle ŉ moderyk van $300 miljoen sterk.
The Row, wat begin het as ŉ eksklusiewe bekostigbare reeks wat by die Amerikaanse kettingwinkel Walmart beskikbaar was, is vandag ikonies. Nou is dit aanlyn te koop en ook in hul eie boetieks in Los Angeles en New York. Dis gesog onder high street-kopers en modeliefhebbers wêreldwyd. Ironies genoeg is die twee mode-magnate onaktief op sosiale media.
Die Kardashian-sakeryk het ŉ klerereeks, parfuum, dieet-aanvullings en ook ŉ winkel in die Mirage Hotel in Las Vegas. Hul empire is na bewering $65 miljoen (sowat R1 miljard) werd.